UMnu. Tendai Biti Waba Imali yeIMF
Imali le yabelwe imisebenzi yokulungisiswa kutsha kwemigwaqo lesititshi sikagetsi seHwange
Umphathintambo wogatsha lukahulumende olubona ngezemali uMnu. Tendai Biti wabele inhlangothi ezitshiyeneyo zikahulumende ezikhangelane lezokuthuthukisa inotho ye lizwe izigidi ezilikhulu zamadollar eMelika- US$100 million. Imali le ingaphansi kohlelo lwenhlanganiso ephathisa amazwe womhlaba ngemali eye International Monetary Funds-IMF olwe Special Drawing Rights, okuyimali eyaphiwa i Zimbabwe engaba yizigidi ezingamakhulu amahlanu zamadollar eMelika-US$500 million. U. Biti uthi imali le izasetshenziswa ukulungisa imgwaqo, ukuphathisa amankampani ehluleka ukuzithuthukisa, ukulungisa isititshi sikagetsi ehwange kanye lokukhangela ezamanzi ahluphayo ko Bulawayo. UMnu, Japhet Moyo, umsekeli womkhokheli wenhlanganiso yezisebenzi eye Zimbabwe Congress of Trade Unions uthi akulaqiniso ukuthi limali izasetshenziswa njani. Kunjalo nje, uMnu Biti uthi eleZimbabwe kumele lizibonele lingathembi emazweni entshonalanga ukuthi alihlenge ebunzimeni elikubo. Kodwa umsekeli kamphathintambo wezokudlelana kweZimbabwe lamanye amazwe womhlaba, umnu. Moses Mzila Ndlovu uthe akwenzakali ukuthi ilizwe leZimbabwe lisuke ebunzimeni elikbo kungelancedo lwamanye amazwe.